Paġna IL-KUNSILL GOVERNATTIV TAL-BANK ĊENTRALI EWROPEW, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 127(6) u l-Artikolu 132 tiegħu, Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 34 tiegħu, L-istituzzjonijiet ta' kreditu huma meħtieġa li jissodisfaw ir-rekwiżiti applikabbli għall-kapital minimu (ir-"rekwiżiti tal-Pilastru 1") f'kull ħin. Dan jinkludi proporzjon ta' 4.5% tal-kapital tal-Grad 1 ta' Ekwità Komuni, proporzjon ta' 6% għall-kapital tal-Grad 1 u proporzjon tal-kapital totali ta' 8% kif stipulat fl-Artikolu 92 tar-Regolament (UE) Nru 575/2013. Barra minn hekk, l-istituzzjonijiet ta' kreditu huma meħtieġa li jissodisfaw f'kull ħin ir-rekwiżiti kapitali li huma imposti bħala riżultat tad-deċiżjoni applikabbli dwar l-iSREP b'applikazzjoni tal-Artikolu 16(2)(a) tar-Regolament (UE) Nru 1024/2013 u li jmorru lil hinn mir-rekwiżiti tal-Pilastru 1 ("Rekwiżiti tal-Pilastru 2"). L-istituzzjonijiet ta' kreditu huma meħtieġa wkoll li jissodisfaw ir-rekwiżit ta' riżerva kkombinata kif iddefinit fl-Artikolu 128(6) tad-Direttiva 2013/36/UE. L-istituzzjonijiet ta' kreditu li ddeċidew li japplikaw l-arranġamenti stipulati fir-Regolament (UE) 2017/2395 matul il-perijodu tranżitorju huma meħtieġa wkoll li jissodisfaw il-proporzjon tal-kapital tal-Ekwità Komuni ta' Grad 1 tagħhom li jkun "totalment mgħobbi" sa tmiem il-perijodu tranżitorju stipulat f'dak ir-Regolament. Dawn ir-rekwiżiti għandhom jiġu ssodisfatti fuq livell ikkonsolidat u, jekk applikabbli, subkonsolidat, kif ukoll fuq bażi individwali ħlief jekk l-applikazzjoni ta' rekwiżiti prudenzjali tkun ġiet irrinunzjata fuq bażi individwali, kif stipulat fl-Artikoli 7 u 10 tar-Regolament (UE) Nru 575/2013. Kategorija 1: Istituzzjonijiet ta' kreditu li (i) jissodisfaw ir-rekwiżiti kapitali applikabbli kif imsemmi fil-paragrafu 1(a), (b) u (c), u li (ii) jkunu diġà laħqu l-proporzjonijiet tagħhom li jkunu mgħobbija totalment kif imsemmi fil-paragrafi 1(d) u 1(e), kif applikabbli, fil-31 ta' Diċembru 2019 għandhom jiddistribwixxu l-profitti netti tagħhom bħala dividendi b'mod konservattiv sabiex ikunu jistgħu jkomplu jissodisfaw ir-rekwiżiti kollha u l-eżiti tal-iSREP anki fil-każ ta' kundizzjonijiet ekonomiċi u finanzjarji ddeterjorati; Kategorija 3: Istituzzjonijiet ta' kreditu li ma jkunux konformi mar-rekwiżiti msemmija fil-paragrafu 1(a), (b) jew (c), fil-prinċipju m'għandhom iqassmu ebda dividend. L-Istituzzjonijiet ta' kreditu li mhumiex kapaċi jikkonformaw ma' din ir-Rakkomandazzjoni għaliex iqisu li huma legalment meħtieġa li jħallsu dividendi għandhom jikkuntattjaw lit-tim superviżorju konġunt tagħhom minnufih. L-istituzzjonijiet ta' kreditu fil-kategoriji 1, 2, u 3 kif imsemmi fil-paragrafu 2(a), (b) u (c) ukoll huma mistennija li jissodisfaw il-gwida tal-Pilastru 2. Jekk istituzzjoni ta' kreditu topera jew tistenna li ser topera taħt il-gwida tal-Pilastru 2, hija għandha tikkuntattja minnufih lit-tim superviżorju konġunt tagħha minnufih. Il-BĊE għandu jirrevedi r-raġunijiet għaliex il-livell ta' kapital tal-istituzzjoni ta' kreditu waqa', jew huwa mistenni li jaqa', u għandu jikkunsidra li jieħu miżuri speċifiċi għall-istituzzjoni li jkunu xierqa u proporzjonati. Fil-politika tagħhom dwar id-dividendi u l-ġestjoni tal-kapital, l-istituzzjonijiet huma mistennija wkoll li jqisu l-impatt potenzjali fuq id-domanda kapitali minħabba bidliet futuri fl-oqfsa legali, regolatorji u ta' kontabbiltà tal-Unjoni. Fin-nuqqas ta' informazzjoni speċifika għall-kuntrarju, ir-rekwiżiti futuri tal-Pilastru 2 u l-gwida tal-Pilastru 2 użati fl-ippjanar tal-kapital huma mistennija li jkunu għoljin ta' mill-inqas daqs il-livelli attwali. Din ir-rakkomandazzjoni hija indirizzata lil entitajiet sinifikanti taħt superviżjoni u gruppi sinifikanti taħt superviżjoni kif iddefiniti fil-punti (16) u (22) tal-Artikolu 2 tar-Regolament (UE) Nru 468/2014 (BĊE/2014/17). Magħmul fi Frankfurt am Main, is-17 ta' Jannar 2020. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9574. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9658. Il-EUR-Lex hu l-aċċess fuq l-internet għal-liġi Ewropea. Il-Kunsill tal-Unjoni Ewropea ddeċieda li dawk il-persuni għandhom jiġu inklużi fil-lista ta' persuni soġġetti għall-miżuri restrittivi previst fid-Deċiżjoni 2014/145/PESK u fir-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna. Ir-raġunijiet għad-deżinjazzjoni ta' dawk il-persuni jidhru fl-entrati rilevanti f'dawk l-Annessi. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti web fl-Anness II għar-Regolament (UE) Nru 269/2014, sabiex tikseb awtorizzazzjoni biex tuża l-fondi ffriżati għal ħtiġijiet bażiċi jew ħlasijiet speċifiċi (irreferi għall-Artikolu 4 tar-Regolament). Il-persuni kkonċernati jistgħu jippreżentaw talba lill-Kunsill, flimkien mad-dokumentazzjoni ta' sostenn meħtieġa, biex id-deċiżjoni li jiġu inklużi fil-lista msemmija hawn fuq tiġi kkunsidrata mill-ġdid, fl-indirizz li ġej: L-attenzjoni tal-persuni kkonċernati qed tinġibed ukoll għall-possibbiltà li tikkontesta d-Deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fit-tieni paragrafu tal-Artikolu 275, u r-raba' u s-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu d-Dipartiment RELEX.1.C fid-Direttorat Ġenerali għall-Affarijiet Barranin, it-Tkabbir u l-Protezzjoni Ċivili - RELEX tas-Segretarjat Ġenerali tal-Kunsill (SĠK), li jista' jiġi kkuntattjat f'dan l-indirizz: L-Uffiċjal tal-Protezzjoni tad-Data tas-SĠK jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mad-Deċiżjoni 2014/145/PESK, kif emendata bid-Deċiżjoni (PESK) 2020/120, u r-Regolament (UE) Nru 269/2014, kif implimentat bir-Regolament ta' Implimentazzjoni (UE) 2020/119. Is-suġġetti tad-data huma l-persuni fiżiċi li jissodisfaw il-kriterji għall-elenkar fil-lista kif stabbiliti fid-Deċiżjoni 2014/145/PESK u r-Regolament (UE) Nru 269/2014. Id-data personali miġbura tinkludi d-data meħtieġa għall-identifikazzjoni korretta tal-persuna kkonċernata, id-dikjarazzjoni tar-raġunijiet u kwalunkwe data oħra relatata ma' dan. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Mingħajr preġudizzju għar-restrizzjonijiet skont l-Artikolu 25 tar-Regolament (UE) 2018/1725, l-eżerċizzju tad-drittijiet tas-suġġetti tad-data bħad-dritt għal aċċess, kif ukoll id-drittijiet għal rettifika jew għal oġġezzjoni ser jitwettaq f'konformità mar-Regolament (UE) 2018/1725. Id-data personali ser tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-miżuri restrittivi jew il-validità tal-miżura tkun skadiet, jew sakemm ikunu fis-seħħ proċedimenti tal-qorti f'każ li dawn ikunu nbdew. Mingħajr preġudizzju għal kwalunkwe rimedju ġudizzjarju, amministrattiv jew mhux ġudizzjarju, is-suġġetti tad-data jistgħu jressqu lment lill-Kontrollur Ewropew għall-Protezzjoni tad-Data f'konformità mar-Regolament (UE) 2018/1725 (edps@edps.europa.eu). Klassi 1.5. Żjut u xaħmijiet (butir, marġerina, żejt, eċċ.) Riħa: riħa perċettibbli ta' żebbuġ frisk u b'saħħtu bi ħjiel ta' ħxejjex jew prodotti oħra bbażati fuq il-pjanti bħal weraq jew ħaxix aħdar, flimkien ma' noti ta' frott b'mod distint li jidhru b'mod moderat għal qawwi (il-medjan għat-togħma tal-frott fuq skala lineari kontinwa akbar minn 3,0); Togħma: togħma nadifa u fragranti ta' żebbuġ frisk u b'saħħtu b'noti morri, punġenti tal-intensità li ġejja: Imrar: perċettibbli b'mod moderat jew ċar (medjan fuq skala lineari kontinwa bejn it-3,0 u s-6,5); Punġenza: perċettibbli b'mod moderat jew ċar (medjan fuq skala lineari kontinwa bejn it-3,0 u s-6,5); Fil-qosor, il-karatteristiċi organolettiċi taż-żjut koperti mid-denominazzjoni "Aceite de Jaén" huma definiti minn aromi ta' żebbuġ frisk, nadif u b'saħħtu li jkun intagħżel qabel il-31 ta' Diċembru, meta l-attributi ta' mrar u punġenza jkunu qawwija ħafna. "Aceite de Jaén" irid isir mill-varjetajiet li ġejjin ta' żebbuġ imkabbra fuq bażi individwali jew kombinata fi pjantaġġuni ta' siġar taż-żebbuġ li jinsabu fiż-żona ġeografika definita fil-punt 4: Varjetà prinċipali: Picual, varjetà indiġena li tammonta għal aktar minn 90 % tas-siġar taż-żebbuġ imkabbra fiż-żona ġeografika. Varjetajiet sekondarji. Varjetajiet mhux indiġeni: Hojiblanca, Arbequina u Picudo. Fiż-żewġ każijiet, dawn iż-żjut għandu jkollhom il-karatteristiċi fiżikokimiċi u organolettiċi msemmija fil-punt 3.2. Iż-żebbuġ jitkabbar u ż-żejt jiġi prodott fiż-żona ġeografika deskritta fil-punt 4. It-tikketti jrid ikollhom il-kliem "Indicación Geográfica Protegida 'Aceite de Jaén'" stampat b'mod prominenti f'karattri ċari u li ma jitħassrux, kif ukoll il-logo speċifiku tal-IĠP u l-logo tal-Unjoni Ewropea, flimkien mad-dettalji u l-informazzjoni meħtieġa skont il-leġiżlazzjoni applikabbli. Il-kontenituri li fihom jinbiegħ iż-żejt "Aceite de Jaén" irid ikollhom tikketta sekondarja li ma tistax terġa' tintuża u nnumerata, bħala garanzija ta' konformità u oriġini. Dawn it-tikketti sekondarji għandhom ikunu verifikati u maħruġa mill-Bord Regolatorju, il-korp ta' ġestjoni għall-Indikazzjoni Ġeografika Protetta. Ma għandu jieħu l-ebda miżura dwar l-użu ta' dawn it-tikketti sekondarji li jistgħu b'xi mod jiddiskriminaw kontra kwalunkwe operatur li jikkonforma mal-Ispeċifikazzjoni. Iż-żona ġeografika ddefinita tkopri l-provinċja kollha ta' Jaén, li tinsab fix-Xlokk tal-peniżola tal-Iberja. Ir-rabta bejn il-prodott u ż-żona ġeografika hija bbażata fuq ir-reputazzjoni tal-isem "Aceite de Jaén", li min-naħa waħda huwa konsegwenza tal-valur materjali tal-prodott (il-karatteristiċi fiżikokimiċi u organolettiċi deskritti fil-punt 3.2), li jittieħed min-naħa tiegħu minn taħlita tal-varjetajiet taż-żebbuġ, il-post ġeografiku, il-ħamrija u l-kundizzjonijiet klimatiċi. Ir-reputazzjoni hija wkoll dovuta għall-perċezzjoni tal-valur intanġibbli tiegħu, li tissejjes fuq l-istorja tal-pjantaġġuni taż-żebbuġ u taż-żejt f'Jaén fuq ħafna sekli. Il-pjantaġġuni taż-żebbuġ ikopru żona ta' wiċċ ta' 582 427 ettaru fil-provinċja ta' Jaén (89,75 % ta' art ikkultivata) maqsuma f'aktar minn 100 000 azjenda, li 76 % minnhom huma iżgħar minn 5 ettari. Il-kultivazzjoni taż-żebbuġ mhix biss sors ta' dħul għall-biċċa l-kbira tal-familji f'Jaén iżda wkoll parti mill-wirt soċjokulturali tagħhom. It-tkabbir taż-żebbuġ u l-produzzjoni taż-żejt taż-żebbuġa huma preżenti fis-97 muniċipalità fil-provinċja. Is-siġar taż-żebbuġ jitkabbru f'kull waħda minnhom u lkoll għajr tlieta minnhom għandhom mill-anqas mitħna waħda taż-żebbuġ. Dan juri li l-provinċja kollha ta' Jaén hija direttament marbuta u involuta fil-produzzjoni tal-prodott. Ix-xenarju ta' Jaén, bi preżenza kbira ta' siġar taż-żebbuġ, huwa r-riżultat tal-azzjoni reċiproka antika bejn il-ġeomorfoloġija tal-provinċja u t-tentattivi li saru mill-abitanti tagħha biex jikkontrollaw it-territorju, megħjuna mill-ambjent fiżiku. Ir-riżalt partikolari li jinsab fil-provinċja jfisser li ż-żona kkultivata tinsab bejn Marmolejo (altitudni 250 m) u Noalejo (1 000 m) Il-ħamrija li fuqha jikber iż-żebbuġ fil-provinċja ta' Jaén hija b'mod ċar simili għat-tipi ta' ħamrija bħall-inkuptisol (USDA) jew cambisol u regosol (FAO), li lkoll għandhom kontenut ta' karbonat ta' kalċju għoli b'mod distint u għalhekk pH għoli li jvarja bejn 6 u 8. Barra minn hekk, minħabba li l-provinċja tinsab fil-qalba taż-żona tal-Mediterran, toffri kundizzjonijiet klimatiċi u ta' temperatura ideali u xejriet ta' xita li huma l-aktar ottimali għat-tkabbir taż-żebbuġ (CSA fil-klassifikazzjoni tal-klima ta' Köppen). Il-medda medja tat-temperaturi medji tvarja bejn 14,5 °C u 17,0 °C. It- temperaturi medji massimi fis-sajf huma ta' madwar 30 °C (madwar 35 °C f'Lulju u Awwissu) u t-temperaturi medji minimi fix-xhur tax-xitwa huma ta' madwar 2 °C jew 3 °C. Il- medda medja termika rreġistrata hi ta' 13 °C. Il-medja annwali tax-xita hija ta' madwar 410 mm - 620 mm, għalkemm b' varjazzjonijiet sinifikanti minn sena għal sena li huma tipiċi tal-klima Mediterranja. Fl-aħħar 20 sena, ix-xita kienet baxxa (madwar 475 mm fis-sena), aktar abbundanti fil-ħarifa milli fix-xitwa u fir-rebbiegħa, u skarsa ħafna fix-xhur tas-sajf (inqas minn 10 % tal-preċipitazzjoni totali annwali). Fil-qosor, is-sjuf huma xotti ħafna u bi ftit xita, b'temperaturi massimi għoljin ħafna, livell għoli ta' umdità fid-dawl tax-xemx u umdità relattiva minima taħt l-20 %. Il-maturazzjoni tal-frott tiddependi ħafna mill-kundizzjonijiet klimatiċi u mir-riżalti u mill-mod kif jaffettwaw il-varjetajiet deskritti fil-punt 3.3. Il-perjodu ta' ħsad - kemm għall-varjetà ewlenija kif ukoll għall-oħrajn — jibda f'Ottubru fil-każ ta' żjut li jinħasdu "ħodor" jew bħala "żjut bikrija" u jintemm fl-aħħar ta' Diċembru meta jinħasad iż-żebbuġ l-iktar misjur sew. Dan il-perjodu għall-ħsad jiggarantixxi l-eżistenza ta' żebbuġ ta' kwalità b'saħħtu, kif ukoll il-kompożizzjoni u l-karatteristiċi sensorjali uniċi ta' "Aceite de Jaén" kif definiti fil-punt 3.2. Fl-1849 ir-Reġina Isabella II ordnat il-pubblikazzjoni ta' ċirkolari mill-Ministeru tal-Kummerċ, l-Istruzzjoni u x-Xogħlijiet Pubbliċi li telenka l-piżijiet u l-miżuri l-aktar komuni użati fil-kummerċ fi Spanja, inklużi żewġ kontenituri magħmula mill-landa, il-"MEDIA ARROBA DE ACEITE DE JAÉN' u l-'MEDIA LIBRA DE ACEITE DE JAÉN" (Il-Mużew taċ-Ċentru Spanjol għall-Metroloġija fi Tres Cantos-Madrid). Aktar evidenza tar-reputazzjoni tiegħu tinsab fil-fatt li r-restrizzjoni fuq il-marki ġeografiċi li hemm fil-leġiżlazzjoni tal-UE dwar il-kummerċjalizzazzjoni taż-żjut taż-żebbuġa ma waqqfitx lil ċerti produtturi milli jidħlu f'riskju li jużaw u jirreġistraw l-isem tal-post "Jaén" fil-marki kummerċjali tagħhom. Reviżjoni tal-arkivji fl-Uffiċċju Spanjol tal-Privattivi u tat-Trade Marks (OEPM), fl-Uffiċċju tal-Proprjetà Intellettwali tal-Unjoni Ewropea (EUIPO) u fl-Organizzazzjoni Dinjija tal-Proprjetà Intellettwali (WIPO) tiżvela li dan l-isem tal-post ġie inkluż f'total ta' 68 marka distintiva. Ara wkoll il-proċeduri ta' sanzjoni mnedija mill-Gvern Reġjonali ta' Andalusija kontra d-ditti tal-ippakkjar taż-żejt taż-żebbuġa għan-nuqqas ta' konformità mal-leġiżlazzjoni Ewropea minħabba l-inklużjoni illegali tal-isem tal-post "Jaén" fuq it-tikketti tagħhom. Ir-referenzi li ġejjin jipprovdu evidenza li l-isem jintuża fil-lingwa mitkellma u għal skopijiet kummerċjali, u huwa dejjem marbut ma' prodott prestiġjuż u ta' kwalità għolja: Artikolu mill-gazzetta "La Vanguardia" minn Barċellona fid-9 ta' Awwissu 1938 li jiddeskrivi kif ir-rikkezzi Spanjoli intużaw biex ikopru l-ispejjeż tal-Gwerra Ċivili Spanjola: "...Il-munita preponderanti hija l-materjal tal-gwerra Ġermaniż. Kwalunkwe ġid Spanjol li għadu ma ġiex distribwit u mogħti ġie mwiegħed: Żejt taż-żebbuġa minn Jaén, larinġ minn Valencia… " Intervista fil-gazzetta "El País", fil-5 ta' Novembru 2014, lil Lucio Blázquez, il-fundatur u s-sid ta' "Casa Lucio", wieħed mir-ristoranti l-aktar tradizzjonali u l-aktar prestiġjużi f'Madrid, fejn jiżvela s-sigriet wara l-platt emblematiku "huevas rotos" (bajd miksur) tal-istabbiliment: "Nar fil-faħam, qali tajjeb u l-materja prima: patata minn Galicia, bajd minn razzett f'Ávila u żejt minn Jaén". Artiklu ppubblikat fil-gazzetta diġitali "Prnoticias" fl-14 ta' Settembru 2016 dwar pjattaforma internazzjonali tal-bejgħ li fiha l-Viċi President għall-Ewropa jispjega li tinkludi "aktar minn 500 referenza tal-prodott, mill-perżut Iberjan għaż-żejt minn Jaén". Camilo José Cela, Premju Nobel għal-Letteratura, jsemmi żejt minn Jaén fil-ktieb tiegħu "La cruz de San Andrés" [is-Salib ta' Sant Andrija. "… ġabu żejt minn Jaén u qamħ minn Palencia u Valladolid u kienet taqla' l-għajxien tagħha billi tqassamhom fost ix-xerrejja ..." Almudena Grandes, il-Premju Nazzjonali Spanjol għall-Finzjoni, issemmi żejt minn Jaén fil-ktieb tagħha "Inés y la alegría" [Inés u l-ferħ]: "… il-pantry f'Casa Inés kien fiha disgħin litru ta' żejt taż-żebbuġa straordinarju prodott fil-muntanji fin-nofsinhar ta' Jaén." L-Artikolu intitolat "Iż-żejt taż-żebbuġa f'Jaen huwa wieħed mill-aktar prodotti magħrufin ta' Andalusija u Spanja kollha."[sic] fuq l-entrata tal-blogg li ġiet ippubblikata fit-12 ta' Diċembru 2016 fuq il-portal tal-Internet tal-kiri tal-vaganzi rurali Ruralidays.com. (it-tieni subparagrafu tal-Artikolu 6(1) ta' dan ir-Regolament) jew permezz tal-homepage tal-websajt tal-Ministeru Reġjonali għall-Agrikoltura, il-Bhejjem, is-Sajd u l-Iżvilupp Sostenibbli (https://www.juntadeandalucia.es/organismos/agriculturaganaderiapescaydesarrollosostenible.html ), billi ssegwi din id-direzzjoni: Zoni de Actividad ["Zoni ta' attività"] imbagħad Industrias y Cadena Agloalimentaria ["Industriji Agroalimentari"], imbagħad Calidad ["Kwalità"], imbagħad Denominanciones de Calidad ["Denominazzjonijiet ta' Kwalità "] u finalment Aceite de Oliva virgen Extra ["Żejt taz-Zebbuġa Extra Verġni"].
Extracted from C_030_2020.html